Ir-Regolament tal-Kummissjoni (KE) Nru 1757/2003
tat-3 ta' Ottubru 2003
li jippreskrivi l-istandard tal-marketing għaz-zukkini u li jemenda r-Regolament (KEE) Nru 1292/81
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta' Ottubru 1996 dwar l-organizzazzjoni komuni tas-suq tal-frott u l-ħxejjex [1], kif l-aħħar emendat bir-Regolament tal-Kummissjoni (KE) Nru 47/2003(2), u b'mod partikolari l-Artikolu 2 [2],
Billi:
(1) Iz-zukkini huma fost il-prodotti elenkati fl-Anness I li jinsab mar-Regolament (KE) Nru 2200/96 li għalihom għandhom jiġu adottati standards. Ir-Regolament tal-Kummissjoni (KEE) Nru 1292/81 jippreskrivi l-istandards ta' kwalità għall-kurrat, brunġiel u zukkini [3], kif l-aħħar emendat bir-Regolament (KE) Nru 46/2003 [4], ġie emnendat u ma jistax jassigura aktar ċarezza legali.
(2) Fl-interess taċ-ċarezza, ir-regoli dwar iz-zukkini għandhom jiġu separatai minn dawk dwar prodotti oħra taħt ir-Regolament (KE) Nru 1292/81 u dan ir-Regolament għandu jiġi hekk emendat. Għal dak il-għan, u fl-interess li tiġi priservata t-trasparenza dwar is-suq dinji, għandu jingħata kont ta' l-i standard UN/ECE FFV-41 dwar il-marketing u l-kontroll tal-kwalità taz-zukkini rakkomandat mill-Grupp ta' Ħidma dwar l-Isandardisation ta' Oġġetti li Jitħassru Malajr u l-Iżvilupp tal-Kwalità tal-Kummissjoni Ekonomika għall-Ewropa tan-Nazzjonijiet Uniti (UN/ECE).
(3) L-applikazzjoni ta' dawn l-istandards il-ġodda għandha tneħħi prodotti ta' kwalità mhux sodisfaċjenti mis-suq, iġġib il-produzzjoni f'linja mal-ħtiġiet tal-konsumatur u tiffaċilita l-kummerċ ibbażat fuq kompetizzjoni ġusta, u b'hekk tgħin li tittejjeb il-profittabilità.
(4) L-istandards huma applikabbli fl-istadji kollha tal-marketing. Trasport għal distanza fit-tul, ħażna matul ċertu perjodu u l-proċessi varji li jgħaddu minnhom il-prodotti jistgħu joħolqu xi grad ta' tħassir minħabba l-iżvilupp bijoloġiku tal-prodotti jew tan-natura tagħhom li jitħassru malajr. Għandu jingħata kont ta' dak it-taħsir meta jiġi applikat l-istandard fl-istadji tal-marketing wara li jintbagħtu.
(5) Billi l-prodotti fil-kalssi "Extra" għandhom jintgħażlu jiġi pakkeġġati b'attenzjoni partikolari, in-nuqqas ta' freskezza biss u n-nefħa għandu jingħata kont tagħhom f'dan il-każ.
(6) Il-miżuri li hemm provvediment dwarhom f'dan ir-Regolament huma konformi ma' l-opinjoni tal-Kumitat ta' Ġestjoni tal-Frott u l-Ħxejjex,
ADOTTAT DAN IR-REGOLAMENT:
Artikolu 1
L-istandard tal-marketing għaz-zukkini li jaqgħu taħt il-kodiċi NM 07099070 għandu ikun kif stipulat fl-Anness.
L-istandard għandu jgħodd fl-istadji kollha tal-marketing taħt il-kondizzjkonijiet preskritti fir-Regolament (KE) Nru 2200/96.
Madankollu, fl-istadji wara li jintbagħtu, il-prodotti jistgħu juru, b'relazzjoni mal-ħtiġiet ta' l-istandard, nuqqas ħafif ta' freskezza jew infiħ; prodotti ggradati fi klassijiet minbarra l-klassi "Extra" jistgħu b'żieda juri taħsir ħafif minħabba l-iżvilupp tagħhom u t-tendenza li jitħassru malajr.
Artikolu 2
Ir-Regolament (KE) Nru 1292/81 huwa emendat kif ġej:
1. It-Titolu huwa sostitwit bi: "Regolament tal-Kummissjoni (KEE) Nru 1292/81 tat-12 ta' Mejju 1981 li jippreskrivi l-istandard tal-marketing għall-brinġiel".
2. Fl-Artikolu 1, l-ewwel subparagrafu huwa ssostitwit bi:
"L-istandard tal-marketing għall-brinġiel, li jaqa' taħt il-kodiċi NM 0709 30 00, għandu ikun kif stipulat fl-Anness."
3. Fl-Anness II, it-Titolu huwa ssostitwit bi:
"ANNESS
STANDARD GĦALL-BRINĠIEL"
.
4. L-Anness III huwa mħassar.
Artikolu 3
Dan ir-Regolament għandu jidħol fis-seħħ fl-20 jum mill-pubblikazzjoni tiegħu fil-Ġurnal Uffiċjali ta' l-Unjoni Ewropea.
Huwa għandu jgħodd mill-1 ta' Diċembru 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-3 ta' Ottubru 2003.